laion/Wikipedia-Exotic huggingface dataset:
מרק שטיינר

מרק (מרדכי) שטיינר (באנגלית: Mark Steiner; ‏6 במאי 1942 – 6 באפריל 2020) היה פרופסור במחלקה לפילוסופיה באוניברסיטה העברית בירושלים, התמחה בפילוסופיה של המדע ובפרט בפילוסופיה של המתמטיקה. שטיינר למד את תאריו הראשונים באוניברסיטת אוקספורד ובאוניברסיטת קולומביה, וקיבל תואר דוקטור מאוניברסיטת פרינסטון בשנת 1972. לאחר מכן שימש כמרצה בכיר באוניברסיטת קולומביה ובשנת 1977 החל לשמש כמרצה בכיר באוניברסיטה העברית. שש שנים לאחר מכן התמנה לפרופסור חבר, ובשנת 1998 מונה לפרופסור מן המניין. במהלך התפרצות נגיף הקורונה בישראל נדבק שטיינר בנגיף הקורנה ונפטר ב-6 באפריל מסיבוכי המחלה במרכז הרפואי שערי צדק בגיל 77. אחיו של שטיינר, ריצ'רד שטיינר (אנ'), הוא פרופסור ללשונות שמיות בישיבה יוניברסיטי. שטיינר היה עורך של כתב העת "עיון". בשנת 2012, לכבוד הגיעו לגיל 70, יצא לאור לכבודו גיליון מיוחד של "עיון" שכותרתו "Mathematical knowledge and its applications : in honor of Mark Steiner", בעריכתם של ימימה בן-מנחם, ליאו קורי וקרל פוזי. ערך וכתב מבוא להוצאה בעברית של "מסכת על טבע האדם" מאת דייוויד יום. ידוע בשל ספרו "The Applicability of Mathematics as a Philosophical Problem", שבו ניסה להסביר את התועלת ההיסטורית שבשימוש במתמטיקה בתחום הפיזיקה, כמעין המשך למאמרו המפורסם של יוג'ין ויגנר "The Unreasonable Effectiveness of Mathematics in the Natural Sciences". שטיינר חיבר גם את הספר "Mathematical Knowledge". Mathematical knowledge, Cornell University Press, 1975 The Applicability of Mathematics as a Philosophical Problem, Harvard University Press, 1998 מרק שטיינר, באתר פרויקט הגנאלוגיה במתמטיקה Works by Mark Steiner, PhilPapers http://humbleapproach.templeton.org/Mathematics_and_Its_Significance/steiner.html יעל פרידסון, אילנה קוריאל ואדיר ינקו, פרופ' לפילוסופיה ודיירת שביעית ממשען נפטרו מקורונה, באתר ynet, 6 באפריל 2020 מרק שטיינר, מבוא ל"מסכת על טבע האדם", באתר הוצאת שלם William A. Dembski, The Last Magic: Review of The Applicability of Mathematics as a Philosophical Problem by Mark Steiner (Harvard University Press, 1999), Books & Culture 5, no. 4, July 1, 1999
אדריאן הסלר

אדריאן הסלר (בגרמנית: Adrian Hasler; נולד ב-11 בפברואר 1964) הוא פוליטיקאי וכלכלן מליכטנשטיין, שכיהן בין השנים 2013–2021 כראש ממשלת ליכטנשטיין ועמד בעבר בראש כוחות המשטרה הלאומית של ליכטנשטיין. נולד בעיר ואדוץ שבליכטנשטיין. למד בבית הספר התיכון בואדוץ, אותו סיים ב-1984. למד מנהל עסקים עם התמחות בפיננסים והנהלת חשבונות באוניברסיטת סנט גאלן שבשווייץ, שם סיים את לימודיו האקדמיים ב-1991. מאוחר יותר כיהן כראש השליטה באורגן "Thin Films of Balzers AG". מ-1996 עד 2004 כיהן כראש קבוצת הפיננסים וכסגן מנהל של "Verwaltungs- und Privat-Bank" בואדוץ, עיר הולדתו. הוא נבחר לפרלמנט של ליכטנשטיין ב-2001 כנציג של מפלגת האזרחים הפרוגרסיבית (FBP). במרץ 2004 הוא פרש מתפקידו כחבר פרלמנט והפך לראש כוחות המשטרה הלאומית של ליכטנשטיין. ב-1 באפריל 2004 הוא החליף כאמור את הראש הקודם של כוחות המשטרה הלאומית, מרטין מייר. ב-2012 הוא נבחר כנציג מפלגת האזרחים הפרוגרסיבית לראשות הממשלה בבחירות 2013 במדינה. בבחירות אלו ניצחה המפלגה והסלר מונה לראש ממשלת ליכטנשטיין. הוא נכנס לתפקידו ב-27 במרץ 2013. כראש ממשלה הוא כיהן בנוסף כשר לענייני ממשלה כלליים וכשר האוצר. לקראת הבחירות שנערכו בפברואר 2021 הודיע כי לא יתמודד לכהונה נוספת כראש ממשלה. לאחר השבעת הממשלה החדשה ב-25 במרץ פרש מתפקידו והוחלף על ידי מי שהיה בעבר סגן ראש הממשלה וחבר הממשלה, דניאל ריש. נשוי לגודרון אלקוח מ-28 במאי 2003 ולהם שני בנים. מדיה וקבצים בנושא אדריאן הסלר בוויקישיתוף אדריאן הסלר, ברשת החברתית אקס (טוויטר) Hasler, Adrian – Historisches Lexikon, historisches-lexikon.li (בגרמנית) Adrian Hasler - Munzinger Biographie, www.munzinger.de Regierungschef Adrian Hasler tritt nicht mehr an - Liechtenstein - Liechtensteiner Volksblatt, die Tageszeitung für Liechtenstein, Liechtensteiner Volksblatt (ב־) Regierungschef Dr. Daniel Risch, www.regierung.li
B-Fresh

B-Fresh (לעיתים נכתב בעברית: בי פרש) היא רשת בנלאומית של חנויות ודוכני משקאות. הרשת מגישה תה בועות, שייקים, יוגורט וקעריות סמודי. נכון ליוני 2024, הרשת מונה 105 סניפים בפריסה עולמית במדינות ארצות הברית, לונדון, ישראל ובקרוב בדובאי וקפריסין. תפריט הרשת מורכב ממגוון של משקאות מקטגוריות שונות, עם פירות וירקות ושילוב של סופר פוד, פניני טפיוקה וכדורי פרי בבישול מולקולרי. בנוסף נמכרות ארוחות אסאי עם תוספות לבחירה (גרנולה, פרי העונה, טפיוקה וכדורי פרי) וחטיפים. הרשת מוכרת מהדורות עונתיות של משקאות. אתר האינטרנט הרשמי של B-Fresh B-Fresh, ברשת החברתית פייסבוק אינסטגרם טיקטוק ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
חימום קולי

חימום קולי הוא חימום שמטרתו להכין לפעילות של דיבור או זמרה, ומבוצע בעיקר על ידי זמרים, שחקנים, שדרני רדיו וספורט וכדומה. לחימום קולי השפעה סובייקטיבית, אולם השפעותיו הפיזיולוגיות עלומות ולא ברור אם הוא מצמצם את הסיכון לפציעה. חימום קולי כולל מהלכים מוזיקליים המבוצעים באמצעות הקול, דוגמת גליסנדו, ארפג'ו, ווקאליזה, סולמות כרומטיים, מסה די ווקה (אנ') ועוד. בנוסף, נהוג למתוח את שרירי הראש, הצוואר והכתפיים ולבצע תרגילי נשימה. ישנו חוסר בהירות מחקרית בנוגע להשפעותיו של החימום הקולי. חימום השרירים בבית הקול השולטים בשפתות הקול מייצר השפעה זהה לחימום כל שריר אחר, אולם ההשפעות הפיזיולוגיות על מיתרי הקול והאקוסטיות אינן ברורות והמחקר אודותיהן דל. Rochelle L. Milbrath; Nancy Pearl Solomon (2003). "Do Vocal Warm-Up Exercises Alleviate Vocal Fatigue?" (PDF). ournal of Speech, Language, and Hearing Research Journal of Speech, Language, and Hearing Research. pp. 422–436. Allison Kimberly Gish (2010). "Vocal warm-up practices and perceptions in vocalists: a pilot survey". Ninni Elliot; Johan Sundberg; Patricia Gramming (1995). "What Happens During Vocal Warm-Up?" (PDF). Journal of Voice. pp. 37–44. Rima A. DeFatta; Robert T. Sataloff (2012). "The Value of Vocal Warm-up and Cool-down Exercises: Questions and Controversies" (PDF). Journal of Singing. pp. 173–175. אליוט, סונדברג וגרמינג, עמ' 37. גיש, עמ' 25 ונספח ב'. דפטה וסטלוף, עמ' 173. אליוט, סונדברג וגרמינג, עמ' 37. מילברת' וסולומון, עמ' 422. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
באבי יאר (סרט, 2003)

באבי יאר (הידוע גם בשם Babij Jar במקור) הוא סרט בלארוסי משנת 2003 בבימויו של ג'ף קאנו ובכיכובו של מיכאל דגן. הסרט צולם באירופה והופץ באופן מוגבל. הסרט מגולל את הרציחות ההמוניות בספטמבר 1941 של אלפי יהודים, סובייטים שבויים, קומוניסטים, צוענים ואזרחים אחרים שנטבחו על ידי האיינזצגרופן, עוצבות המבצע של גרמניה הנאצית. הסרט מתאר באופן גרפי את משתפי הפעולה האוקראיניים ואת ביצוע הרצח בקייב (בירת אוקראינה). באבי יאר "באבי יאר", במסד הנתונים הקולנועיים IMDb (באנגלית) "באבי יאר", באתר AllMovie (באנגלית) "באבי יאר", במסד הנתונים הקולנועיים KinoPoisk (ברוסית) "Babij Jar". הניו יורק טיימס. A Museum for Babi Yar, The Jerusalem Post (23 October 2011)
קו הדנייפר

קו הדנייפר (בבלארוסית: Дняпроўскі рубеж) הוא סרט מלחמה בלארוסי בבימויו של דניס סקבורצוב משנת 2009. תקציב הסרט היה כשישה מיליון דולר, מה שהופך אותו לסרט היקר ביותר בתולדות בלארוס העצמאית. הבסיס לסרט היה ההגנה ההרואית של מוהילב, מה שמכונה קו הדנייפר - אירוע היסטורי אמיתי, כאשר כוחותיהם של אזרחים וחיילי הצבא האדום מנעו מתקפת אויב למשך שלושה שבועות. המפקד שמבין את המצב האבוד בו נפלו מגיני קו הדנייפר עושה כל מאמץ לרסן את המתקפה הגרמנית. האחות זויה סינצובה מאוהבת בו. איגור סיגוב - המפקד אלכסיי סרגייביץ' זובוב קסניה קניאזבה - האחות זויה סינצובה אנטולי קוט - איוואן דנילוביץ' ז'יגונוב ויקטור מולחן - אל"ם פיוטר קוזמיש' שדרין אנה גורשקובה - האחות אנה ניקולאי קוזאק - פאול שמידט אנדריי דושצ'קין - ד"ר פרשין פאבל יוז'קוב-הרלנצ'וק - בולשקוב איליה צ'רפקו-סמוחבולוב - סמל סרגיי ולסוב - מנהל העבודה סרגיי פטרוביץ' קיסלב מיכאיל יסמן - מתורגמן אלכסנדר קשפרוב - טבח איבן פבלוב - ראש המודיעין קטיושין איגור פילצ'נקוב - הנציב קוזמיצ'וב סרגיי שימקו - מפקד הגדוד בוג'ניץ אלכסנדר אפרמוב - כתב מלחמה אלכסנדר סורקוב - קפטן יוז'קוב אנטולי טרפיצקי - ראש הכלא יבגני איבקוביץ' - רב-סרן נ.ק.ו.ד. דניס טרסנקו - חוקר נ.ק.ו.ד. ויטלי קרוגליק - בורודין אלכסיי סנצ'ילו - סגן פשבנוב מקסים קרצ'טוב - דוידוב ולדימיר סבירסקי - אננקוב אלכסנדר גירנק - שורניקוב סרגיי סבנקוב - קפטן גבריושין אולג ליטווינוב - אלכסיי זולוטארב פאבל גורודניצקי - מפקד הרכבות דמיטרי פוסטילניק - בעלה של אנה' ולרי זלנסקי - עוזר טבח "קו הדנייפר", במסד הנתונים הקולנועיים IMDb (באנגלית) "קו הדנייפר", במסד הנתונים הקולנועיים KinoPoisk (ברוסית)
מסגרת עם מלכת שבא ותרנגול הבר

מסגרת עם מלכת שבא ותרנגול הבר היא מסגרת שנוצרה בבצלאל, בית מדרש לאמנות ולמלאכות-אמנות על פי עיצוב של זאב רבן. המסגרת נעשתה בטכניקה של מקשה במחלקת המקשה של "בצלאל" או באחת מן הקבוצות, כגון "נצן" או "שרא"ר", שעסקו בטכניקה זו במסגרת בית הספר. נושא העיטור שאוב מ"ספר האגדה" שערכו חיים נחמן ביאליק ויהושע חנא רבניצקי. על פי האגדה, מלכת שבא קורעת את בגדיה מעליה בשל פחד ותרנגול הבר מגיע אליה כשהוא נושא איגרת משלמה המלך. בחלקה התחתון של המסגרת מופיעה דמותה של מלכת שבא. היא מתוארת שוכבת בחצרה ולובשת בגדים תחתונים. משני צידי התיאור מופיעים עציצים גדולים. ברקע, מעבר לגדר הארמון, מופיע תיאור של עיר. בחלקה העליון של המסגרת מופיע תיאור של שתי ציפורים, הדומות בעיצובן לפסיון או טווס. רבן מחבר בין שני חלקי המסגרת באמצעות זנב הציפור ובאמצעות עץ תמר גדול. רבן עסק בדמותה של מלכת שבא מספר פעמים. מלבד מסגרת זו יצר רבן סדרה של איורים ובהן דמותה של מלכת שבא, שהוצגו בשנת 1922 בתערוכה של "אגודת אמנים עברית". העיצוב שימש ליצירת מספר לא ידוע של מסגרות, בפליז או בכסף. אחת מן המסגרת בעיצוב זה, שמקורה באוסף יצחק אינהורן, הוצגה בתערוכה "בצלאל של שץ" (1982) שהתקיימה במוזיאון ישראל. ראו: מתערוכת האמנים בירושלים, הפועל הצעיר, 5 במאי 1922 ראו: "בצלאל" של שץ: רשימה קטלוגית של החפצים בתערוכה, מוזיאון ישראל, ירושלים, 1982, פריט 991
כומתת הארגמן (סרט)

כומתת הארגמן הוא סרט פעולה בלארוסי שהופק על ידי חברת הסרטים בלארוספילם, המספר על חיי היומיום של חיילי הכוחות המיוחדים. הקרנת הבכורה התקיימה ב-1 בינואר 2008. הסרט מביא את סיפוריהם של אנשים מכמה דורות של כוחות מיוחדים: סגן אלוף מנוסה בשם פאבלוב, שמנה פעולות רבות ומוצלחות; סרן קוצ'קוב, שלא משאיר את הרצון להתכבד ללבוש את כומתת הכוחות המיוחדים, למרות כישלונות חוזרים ונשנים במבחני ההסמכה, וכן טוראי קופריאנוב, שאביו, הסגן הבכיר קופריאנוב (שבניהולו שירת גם פאבלוב), מת בנסיבות מעורפלות באפגניסטן ועבורם השירות בכוחות מיוחדים הופך להתחלה של שלב רציני בחיים: עם עזיבת הכוחות המיוחדים יודע המגויס מהי אחווה, עזרה הדדית, אומץ לב וכבוד. המורכבות המוגברת של משנתו של קורס הלוחם הצעיר מחמירה בשל מצב אישי קשה: מסתבר שקוצ'קוב וקופריאנוב מתמודדים עם הסידור המיוחד של הסטודנטית נסטיה היפה. עם זאת, במקרה, הגיבורים נקלעים למצב מסוכן מאוד ומאיים על מוות לא רק של עצמם, אלא גם להרבה אנשים אחרים: נסטיה וחבריה הולכים להירגע בטבע, אך המקום בו בחרו מתגלה כמוקד לפיגוע מתוכנן. ההתנגשות עם המחבלים הופכת קטלנית עבור חבריה של נסטיה, שנרצחים בדם קר על ידי המחבלים, והנערה עצמה, יחד עם קופריאנוב וקוצ'טקוב, נופלים לידי פושעים. בסכנת חיים, במצב חסר סיכוי, שני הגיבורים צריכים להציל לא רק את אותה, אלא גם את חיי אחרים... סרגיי צ'וגין - קופריאנוב אנדריי גולובב - קוצ'טקוב אנה לוטסבה - נסטיה סרגיי סלין - פאבלוב אנדרו פיודורצוב - סרגיי קיריל זכארוב - בויקו סטניסלב סאצורה - דניסוב סרגיי בליאקוביץ' - מלישייב אלכסנדר אילין - ז'וקובסקי "כומתת הארגמן", במסד הנתונים הקולנועיים IMDb (באנגלית) "כומתת הארגמן", במסד הנתונים הקולנועיים KinoPoisk (ברוסית) דף הסרט באתר של חברת הסרטים Belarusfilm
מגיהנום לגיהנום

מגיהנום לגיהנום (בבלארוסית: З пекла ў пекла) הוא סרט דרמה בלארוסי משנת 1997 על פוגרום קיילצה בבימויו של דמיטרי אסטרחן. הסרט נבחר כנציג בלארוס לסרט הזר הטוב ביותר בטקס פרסי האוסקר ה-69, אך לא התקבל כמועמד. בשנת 1941 כובשים הנאצים את העיר הפולנית קיילצה. הדמות הראשית, לפני שנשלחה למחנה ריכוז, מעניקה את בתה למשפחה פולנית שילדה מת לאחרונה. כאשר חלפה המלחמה, האסירה לשעבר חוזרת לעיר הולדתה ורוצה שבתה תחזור, אך הילדה גדלה בלי לדעת מי היו הוריה האמיתיים. סתירות פנימיות וחוויות רוחניות עמוקות מעמידות את הגיבורים במצב אכזרי של בחירה. ולריה ויילבה בתפקיד פלה אניה קלינג בתפקיד הלנה גולדה גנאדי סוויר בתפקיד הנריק גולדה אלה קליוקה בתפקיד אנה סיקורסקה גנאדי נזארוב בתפקיד אנדז'יי סיקורסקי ולדימיר קבאלין בתפקיד בשנאק "מגיהנום לגיהנום", במסד הנתונים הקולנועיים IMDb (באנגלית) "מגיהנום לגיהנום", באתר AllMovie (באנגלית) "מגיהנום לגיהנום", במסד הנתונים הקולנועיים KinoPoisk (ברוסית) Robert C. Reimer; Carol J. Reimer (12 באפריל 2012). Historical Dictionary of Holocaust Cinema. Scarecrow Press. p. 192. ISBN 978-0-8108-7986-7. {{cite book}}: (עזרה) Lawrence Baron (2005). Projecting the Holocaust Into the Present: The Changing Focus of Contemporary Holocaust Cinema. Rowman & Littlefield. p. 286. ISBN 978-0-7425-4333-1. Margaret Herrick Library, Academy of Motion Picture Arts and Sciences "39 Countries Hoping for Oscar Nominations". Academy of Motion Picture Arts and Sciences. 13 בנובמבר 1996. אורכב מ-המקור ב-9 בפברואר 1999. נבדק ב-5 באוקטובר 2015. {{cite web}}: (עזרה)
טבח (סרט, 2010)

טֶבַח הוא סרט עלילתי בלארוסי בבימויו של אנדריי קודיננקו. זהו סרט האימה הבלארוסי הראשון. עלילת הסרט מתרחשת על אדמות בלארוס בשנות ה-60 של המאה ה-19, לאחר הדיכוי האכזרי של מרד קונסטנטין קלינובסקי בשנים 1863–1864. התסריט מבוסס על הרומן "לוקיס" מאת פרוספר מרימה על דוב זאב ומוטיבים של אגדות בלארוסיות ישנות. מרבית הסרט צולם בארמון סביטאפולק-צ'טרוורטינסקי ובמתחם הפארק בכפר ז'לודק (במחוז שצ'וצ'ינסקי, מחוז הורדנה). בשנות השישים של המאה ה-19 בבלארוס (בשטח הצפון-מערבי של האימפריה הרוסית), דוכאה באכזריות התקוממות לאומית. נוצרת אווירה של פחד ויגון, אחוזות אבות מועברות לבעלים החדשים. ניקולאי קזנצב, צעיר שמתכוון ללמוד אמנות יפה באיטליה, מגיע לאחוזתו המסתורית של הרוזן ולדימיר פזורקביץ', עם משרתו גרישקה. אך אין לו אמצעים, הוא מחליט לנסות להמר. מטרת ההרפתקה למכור ספרים ישנים ולטייל באיטליה, ללמוד אמנות יפה. לאחר שהציג את עצמו כפרופסור, קזנצב מעמיד פנים שהוא לומד את הספרייה הנרחבת של הרוזן, ובאותה עת הוא מצליח להתקרב לכלתו של פזורקביץ', אנה היפה, ויש לו רגשות רציניים כלפיה. עם זאת, האירועים המוזרים המתרחשים באחוזה גורמים לאורח לחוות אירוע מיסטי ונורא, והוא הופך להיות עד ומשתתף בטרגדיה שמתרחשת לאחר הגעתו של רוכש האחוזה, הגנרל בלוזרסקי. התושבים המקומיים חוששים מאוד מהגנרל והם מתפללים לדוב שיציל אותם. ברם, הרוזן מנסה לשבור את הקשר העתיק בין כדור הארץ לבין תמצית החיה, הדוב שאליו הם מתפללים. האהבה לשכנה אנה מובילה אותו להחלטה למכור את האחוזה ולעזוב איתה ממקומות אלה. הרוזן רק רוצה דבר אחד - להפוך לגבר כדי להיות עם אנה. דמיטרי מילר - ולדימיר פזורקביץ' אנדריי נזימוב - ניקולאי קזנצב מריה קורדנביץ' - אנה פולינה סירקינה - ורקה סבטלנה זלנקובסקאיה - אוסטרובסקאיה סרגיי ז'ורבל - אוסטרובסקי ויאצ'סלב פאבליוט - משרת איוון מצקביץ' - בוכארין, צייד אלכסנדר קשפרוב - הגנרל סרגיי ולסוב - גרישקה אולג גרבוז - פאן סוקול אלכסיי סנצ'ילו - בנו של הגנרל אוקסנה לסנאיה - הרוזנת "טבח", במסד הנתונים הקולנועיים IMDb (באנגלית) "טבח", במסד הנתונים הקולנועיים KinoPoisk (ברוסית)
חלב (צבע)

הצבע חלב הוא צבע מים לא רעיל. ניתן ליצור אותו באמצעות שילוב של חלב וליים, בדרך כלל עם פיגמנטים שמוכנסים לצבע. במקרים אחרים מעורבב בוראקס עם הקזאין של החלב על מנת להפוך את הקזאין לחומר משמר. השימוש בחלב לצביעה קיים מזה אלפי שנים. הוא עשוי מרכיבים טבעיים והוא בטוח ולא רעיל. עם זאת, מכיוון שצבעים על בסיס שמן וצבעי אקריליק מיוצרים בתקופה המודרנית בכמויות גדולות, מחירם יכול להיות נמוך יותר בהשוואה לעלות הצביעה בחלב, שלרוב מיוצר ונמכר בכמויות קטנות. מכשול נוסף לשימוש בו הוא שהוא לא מעורבב מראש. הצבע נמכר לרוב על בצורת אבקה, בשילוב קזאין וסיד. לאחר הוספת מים, הסיד מתערבב עם הקזאין, ויוצר צבע עמיד שניתן להשתמש בו רק על משטחים נקבוביים. לפני המצאת האקריליק, רוב צבעי הבית יוצרו מקזאין. ישנו מספר גדול של מסמכי ייצור שמתווים את ייצור החלב כצבע בקנה מידה תעשייתי. צבע חלב המורכב משילוב של בוראקס יכול להשתמר במשך שישה חודשים או יותר אם הוא אטום כדי לשמור על הלחות. אולם, עם הזמן, השילוב יתפרק. קזאין צבע שמן הנרי ורד ביצ'ר, Plain and pleasant talk about fruits, flowers and farming, Derby & Jackson, 1859, עמ' 187 הנרי קרי ביירד, The painter, gilder, and varnisher's companion: containing rules and regulations in every thing relating to the arts of painting, gilding, varnishing and glass-staining. Numerous useful and valuable receipts, כרך 10, 1867, עמ' 97 Magic of chemurgy duplicated in the home laboratory, Popular Science, 1942, עמ' 199 How is it made?, Popular Science, 1940, עמ' 209 A BRIEF HISTORY OF MILK PAINT, Milk Paint רוברט שרר, Casein : its preparation and technical utilisation, Nabu Press, 2010, ISBN 9781178313543
אנסטסיה סלוצקאיה (סרט)

אנסטסיה סלוצקאיה (בבלארוסית: Анастасія Слуцкая, בפרסומים מסוימים נקרא הנסיכה סלוצקאיה) הוא סרט דרמה היסטורית משנת 2003, בהפקת חברת בלארוספילם. תחילת המאה השש עשרה. האדמות הבלארוסיות העשירות המהוות חלק מהדוכסות הגדולה של ליטא, ממוקמות בצומת דרכי סחר ומותקפות על ידי טטארים. עם פשיטות מהירות, פרשי חאנות קרים מגיעים לכל הערים בבלארוס ללא יוצא מן הכלל. הכובשים הסתערו על המצודה, שדדו, גנבו את האוכלוסייה לעבדות והותירו אחריהם אפר. בדרך, כוחות הטטרים של קרים, בין הבודדים שטרם הובסו, מרימים את החוליה האמיצה ותושבי העיר סלוצק, אשר הגנתם לאחר מות בעלה הנסיך סמיון אוללקוביץ' (1505) מונהגים כעת על ידי הנסיכה אנסטסיה סלוצקאיה. סבטלנה זלנקובסקאיה - הנסיכה אנסטסיה סלוצקאיה גנאדי דוידקו - הנסיך סמיון אוללקוביץ' אנטולי קוט - הנסיך ולדימיר דרוצקי פורקאט פאיזייב - החאן באטי-גיריי סרגיי גלושקו - בודימיר ניקולאי קיריצ'נקו - חודאסביץ' ויאצ'סלב סולודילוב - הבויאר קורצקי יואוזאס בודראיטיס - פרדיננד ויטאלי רדקו - ארסלן אלכסנדר פסקוב - מיכאיל גלינסקי אירינה נרבקובה - סופיה אולגה וודצ'יץ - יבה איוואן מצקביץ' - טימור סעיד דאשוק-ניגמטולין - אחיו של באטי-גיריי יבגניה ז'וקוביץ' - ניאניה "אנסטסיה סלוצקאיה", במסד הנתונים הקולנועיים IMDb (באנגלית) "אנסטסיה סלוצקאיה", במסד הנתונים הקולנועיים KinoPoisk (ברוסית) Княгиня Слуцкая (DVD) — купить фильм на DVD с доставкой. GoldDisk — Интернет-магазин Лицензионных DVD Рецензия на фильм «Княгиня Слуцкая» | Новости кино и мультфильмов — блог Синего Воробья ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
ציאלינגוזאורוס

ציאלינגוזאורוס (שם מדעי: Chialingosaurus) הוא סוג של דינוזאור ממשפחת סטגוזאוריים, שחי במשך היורה העליון שלפני 160 מיליון שנה באסיה. המאובנים שלו התגלו בתצורת ששימיאו (אנ') שבסצ'ואן שבסין. הוא תואר בידי החוקר יאנג ג'ונגג'יין (אנ') ונקרא על שם הנהר ג'יאלינג (אנ') (המכונה "Chialing River") שהוא יובל של הנהר יאנגצה הגדול. הסוג הוגדר ב-1959 ונכלל בו מין יחיד - Chialingosaurus kuani. מין נוסף - Chialingosaurus guangyuanensis הוכרז כטקסון מוטל בספק. סטגוזאור זה דמה בצורתו לקנטרוזאורוס, וכמה מהחוקרים הכלילו אותו באותו הסוג, אך מבנה הלוחיות ועצמות הזנב עזרו להכלילו כסוג נפרד לבסוף. סוג זה הוא אחד מהמוקדמים שבסטגוזאורים, כשישנם חוקרים שסוברים שהוא שייך למשפחה דומה, אך לבסוף הניחו שהוא קרוב מספיק לשאר הסטגוזאוריים. כמותם היה זה יצור אוכל צמחים שניזון בעיקר מציקסיים ומשרכים למורדות הנהרות הקדומים. בדומה לקנטרוזאורוס היו לו זיזים בולטים מעל כתפיו שנועדו להגנה. על פי הממצאים החלקיים שנמצאו (לשרידים המקוריים חסרה הגולגולת, אך היא נמצאה בשרידים מאוחרים יותר מהאזור) הגיע הסטגוזאור לאורך 4 מטרים, והיה בעל שורות לוחיות משולשות כשעל הגב התחתון והזנב בלטו בעיקר זיזי עצם מחודדים. הזנב הסתיים בדוקרים ארוכים, איתם הוא היה יכול לפגוע קשה בטורפים אפשריים כמו היאנגצ'ואנוזאורוס והסינרפטור. מדיה וקבצים בנושא ציאלינגוזאורוס בוויקישיתוף ציאלינגוזאורוס, באתר GBIF (באנגלית)
פרנתודון

פרנתודון (שם מדעי: Paranthodon) הוא סוג של דינוזאור ממשפחת הסטגוזאוריים שחי באפריקה. בניגוד למרבית הסטגוזאורים הוא חי בתור הקרטיקון (במשך הבריאסיאן ותחילת הולנגינאן שבקרטיקון התחתון) לפני 132 מיליון שנה. הוא התגלה בממצאים בדרום אפריקה (פרובינציית כף התקווה הטובה) ב-1845 ונחקר בידי ריצ'רד אוון ששייך את הממצאים החלקיים שלו (שרידי שיניים, חוליות בודדות ועצמות גולגולת חלקיות) לזוחל הדרום אפריקאי אנתודון (Anthodon) מהסדרה פרוקולופונומורפה, והשרידים הוצבו במוזיאון להיסטוריה של הטבע. מאוחר יותר הוגדר ב-1929 בידי החוקר ההונגרי פרנץ נופקסה (אנ') שראה בו סוג דומה לפלאוסקינקוס (שבהמשך בוטל). שמו ניתן על שם הסוג אנתודון עם התחילית "Para" - קרוב. בסוג נכלל מין יחיד - Paranthodon africanus, על שם הימצאו באפריקה. מחקר משנת 1970 בדק את הממצאים של הפרנתודון והחליט לשייכו במקום לאנקילוזאורים לקבוצת הסטגוזאורים, כשחוקרים רבים רואים בו גם שייך למשפחת הסטגוזאוריים. החוקר תומאס ר. הולץ הבן מעריך שגודלו הגיע לאורך 5 מטרים ולמשקל קטן יחסית של 454 עד 954 קילוגרם בממוצע. הוא היה אוכל צמחים בעל שיניים טוחנות גדולות שסייעו להתמודד עם צמחייה קשיחה ששררה בערבות דרום אפריקה הקדומה. מדיה וקבצים בנושא פרנתודון בוויקישיתוף פרנתודון, באתר האנציקלופדיה של החיים (באנגלית) פרנתודון, באתר GBIF (באנגלית) Holtz, T.R. Jr. (2014). "Supplementary Information to Dinosaurs: The Most Complete, Up-to-Date Encyclopedia for Dinosaur Lovers of All Ages".
מייקל זיגן

מייקל ג'ונתן זיגן (באנגלית: Michael Jonathan Zegen; נולד ב-20 בפברואר 1979) הוא שחקן אמריקאי-יהודי, הידוע בעיקר מהופעתו בתפקיד ג'ואל מייזל בסדרה "גברת מייזל המופלאה". עוד שיחק בתפקיד דמיאן קיפי בסדרת הדרמה של FX Networks "הצילו". זיגן נולד לאם מורה ולאב עורך דין בגלן רוק שבניו ג'רזי. כשהיה בן חמש עברה המשפחה לרידג'ווד. יש לו שני אחים. זיגן הוא יהודי. אמו נולדה במחנה פליטים באוסטריה, והורי אמו היו ניצולי שואה מאוקראינה ומפולין. הוא למד בבית הספר התיכון רידג'ווד, שם היה פעיל בתוכנית התיאטרון של בית הספר. ב-2001 סיים זיגן את לימודיו בסקידמור קולג'. תפקידו בסדרה "הצילו" החל כדמות משנה בעונות הראשונה עד השלישית, בתפקיד האחיין של הדמות הראשית טומי גאווין (דניס לירי). בעונות החמישית והשישית צורף לצוות השחקנים הראשיים, כשהדמות שגילם הפכה לכבאי מתלמד. בסוף 2010 לוהק זיגן לגלם את דמותו של הגנגסטר באגסי סיגל בעונות השנייה, השלישית והחמישית של סדרת הדרמה "אימפריית הפשע" של רשת HBO. ב-2011 לוהק זיגן יחד עם ג'יימס רנסון לתפקידי משנה בסדרה הקומית של HBO "איך להצליח באמריקה". עוד ב-2011 שיחק זיגן בתפקיד אורח בעונה השנייה של הסדרה "המתים המהלכים" של ערוץ AMC. ב-2014 הופיע בתפקיד ליאם בקומדיה השחורה "Bad Jews". מדיה וקבצים בנושא מייקל זיגן בוויקישיתוף מייקל זיגן, ברשת החברתית אקס (טוויטר) מייקל זיגן, במסד הנתונים הקולנועיים IMDb (באנגלית) מייקל זיגן, באתר AllMovie (באנגלית) מייקל זיגן, במסד הנתונים הקולנועיים KinoPoisk (ברוסית) מייקל זיגן, באתר MusicBrainz (באנגלית) Blank, Matthew (15 באוקטובר 2013). "Playbill.com's Cue & A: "Boardwalk Empire" and Bad Jews Star Michael Zegen". Playbill.com. אורכב מ-המקור ב-27 ביולי 2014. {{cite web}}: (עזרה) "The Allure of the Jewish Tough Guy, From 'Exodus' to 'Boardwalk Empire'". The Atlantic. 30 ביוני 2011. נבדק ב-1 במרץ 2012. Zegen, a young Jewish actor from the suburbs of Jersey,... {{cite web}}: (עזרה) "Bad Jews Kvetching Over Good Soup Off-Broadway". TheaterMania.com. 3 בדצמבר 2012. נבדק ב-30 ביוני 2013. My grandfather (who was a Holocaust survivor) discovered years after that his brother had survived (also),... {{cite web}}: (עזרה) Posted December 24, 2015 / Lonnie Firestone, JTA (2015-12-24). "From HBO to Arthur Miller, what a 'tough guy' actor learned from his Jewish grandma". AZ Jewish Post. נבדק ב-2017-04-11.{{cite web}}: תחזוקה - ציטוט: multiple names: authors list (link) "How Maisel's Michael Zegen Uses Jewish Guilt to His Advantage". Alma. 6 בדצמבר 2019. {{cite web}}: (עזרה) Stiansen, Laura Adams. "The Marvelous Mrs. Maisel praised by Ridgewood's Michael Zegen for its Emmy wins", The Record (Bergen County), September 18, 2018. Accessed December 20, 2018. "2001 Graduates" (PDF). Skidmore College. "Actor Michael Zegen of 'Rescue Me' opens up about playing a brain-dead firefighter". Los Angeles Times. 1 בספטמבר 2010. {{cite web}}: (עזרה) "Catching Up With Boardwalk Empire Actor Michael Zegen". www.pastemagazine.com. נבדק ב-22 בספטמבר 2016. {{cite web}}: (עזרה) "Walking Dead's Michael Zegen Eulogizes [Spoiler]". tvline.com. נבדק ב-22 בספטמבר 2016. {{cite web}}: (עזרה)